tomron87/hebrew-wikipedia-sentences-corpus huggingface dataset:
לרוב מדובר במעין "מתפרות יזע" ("Sweat Shops") בהם עובדים המהגרים בתנאים קשים, בלא תנאי בטיחות הולמים, ומבלי לקבל שכר הולם עבור עבודתם.
הכלכלה ה"רשמית" של השכונה (כפי שזו באה לידי ביטוי בדיווחים המוגשים לרשויות המס האמריקאיות) מתבססת על תיירות (בשכונה כ-200 מסעדות סיניות) ועל מוצרי מזון סיניים.
מכולות סיניות רבות וחניות המוכרות דגים ומאכלי ים מצויות לאורך הרחובות מוט, מאלברי וקאנאל.
כמו כן בשכונה סניפי בנקים אסייתיים וסיניים רבים.
ברחובות קאנאל וברחוב ברודוויי העובר בגבול השכונה נמכרים מותגים מזויפים רבים.
אזור צ'יינטאון מהווה הן אזור מסחרי והן אזור מגורים.
בשכונה מתגוררים בין 120,000 ל-160,000 תושבים, שמספרם המדויק אינו ידוע בשל העובדה שחלקם שוהים בלתי חוקיים בארצות הברית.
עד שנות ה-60 מרבית האוכלוסייה הגיעה מאזור גוונדונג ומאזור הונג קונג.
מהגרים אלה דיברו בעגה קנטונזית (ובייחוד בעגת ג'ואנגז'או).
רק בראשית שנות ה-80 היגרו לאזור מהגרים ממרכז וצפון סין אשר דיברו מנדרינית.
מרבית המהגרים בשנות ה-80 וה-90 הגיעו ממחוז פוג'יין ופוז'או ואלה מדברים בעגת פוז'או ובעגת מין).
מרבית תושבי צ'יינהטאון מתגוררים בבתי דירות צפופים, אשר מרביתם נבנו בראשית המאה ה-20. תנאי הדיור במבנים אלה קשים, בחלק מהדירות לא היו חדרי שירותים בעת שנבנו המבנים, וקומות שלמות חלקו חדר שירותים אחד.
המהגרים הלא חוקיים מתגוררים בצפיפות רבה ובתנאים קשים במבנים אלה.
בשנות ה-70 נעשה ניסיון להקל על עומס המגורים בשכונה, ובין היתר נבנה פרויקט כיכר קונפוציוס בשנת 1976 אשר כלל מגדל מגורים שגובהו 44 קומות ובו דירות מסובסדות.
השכונה בנויה בצפיפות רבה ואין בה מבנים בעלי חשיבות ארכיטקטונית.
בשנת 1962 הוקמה בכיכר צ'טהאם אנדרטה לסגן בנג'מין ראלף קימלאו - המשמשת אנדרטת זיכרון ללוחמים אמריקאים ממוצא סיני שנהרגו במלחמת העולם השנייה.
שכונות סיניות נוספות בעיר ניו יורק
במהלך השנים, ועם עלייתם במעלה הסולם הסוציו אקונומי, היגרו משפחות מהגרים סיניות רבות אל מחוץ לצ'יינהטאון, אולם בתחילת הדרך המשיכו להתיישב בקהילות, ונוצרו שכונות סיניות נוספות, בין היתר בפלאשינג שברובע קווינס ובסאנסט פארק שברובע ברוקלין.
צ'יינה איסטרן איירליינס היא חברת תעופה סינית שבסיסה בעיר שאנגחאי.
החברה מפעילה טיסות סדירות מקומיות ובינלאומיות בעיקר מנמלי התעופה של שנגחאי.
החברה נוסדה ב-25 ביוני 1988 לאחר החלטת ממשלת סין לפצל את חברת CAAC איירליינס לשש חברות שונות - אייר צ'יינה, צ'יינה איסטרן איירליינס, צ'יינה סאות'רן איירליינס, צ'יינה נורת'רן איירליינס, צ'יינה סאות'ווסט איירליינס, וצ'יינה נורת'ווסט איירליינס.
בשנת 1997 הייתה צ'יינה איסטרן איירליינס לחברת התעופה הסינית הראשונה בהיסטוריה שהנפיקה מניות סחירות.
הם הונפקו ב ובארצות הברית הנפיקה החברה תעודות פיקדון אמריקאיות (American depositary receipt - ADR).
בשנת 1998 ייסדה החברה את חברת "צ'יינה קרגו איירליינס" מיזם משותף עם חברת הספנות COSCO.
בשנת 2001 רכשה חברת צ'יינה איירליינס 25% מהמיזם.
בתחילת שנות ה-2000 הסבה חטיבת בדק של התעשייה האווירית לישראל 5 מטוסי נוסעים מדגם 11-MD של החברה למטוסי מטען.
לאחר שחתמה על הסכם עם יצרנית המטוס בואינג.
בשנת 2001 קנתה החברה את חברות התעופה צ'יינה נורת'ווסט איירליינס וצ'יינה יונאן איירליינס.
שתי החברות מוזגו לתוך החברה בשנת 2003.
בשנת 2004 חתמה על הסכם לרכישת שישה מטוסי בואינג 737-700 תמורת כ-240 מיליון דולר, ועשרה מטוסי איירבוס A330. באותה שנה גם מונתה חברת טורבו תעופה ותיירות לנציגת החברה בישראל.
בשנת 2007 הציעה חברת סינגפור איירליינס לרכוש 25% מהחברה, אך העסקה בוטלה אחר כך, עקב התנגדות של חברת האם שלה אייר צ'יינה.
בינואר 2020, בעקבות מגפת הקורונה ביטלה החברה מאות טיסות.
פעילות החברה שובשה אחר כך במשך כחצי שנה והחלה להתאושש רק בקיץ 2020.
ב-21 במרץ 2022, מטוס בטיסה 5735 של צ'יינה איסטרן איירליינס, שהיה בדרכו מקונמינג לגואנגג'ואו, התרסק במחוז טנג, ווג'ואו, גואנגשי ועלה באש, כל 132 הנוסעים ואנשי צוות שהיו בו נספו.
צ'יינה סאות'רן איירליינס (בסינית: 中国南方航空公司; באנגלית: China Southern Airlines) היא חברת התעופה הגדולה ביותר בסין.
בסיסה הראשי נמצא בנמל התעופה של העיר גואנגג'ואו.
החברה מפעילה טיסות למעל 200 יעדים פנימיים ובינלאומיים.
החברה נוסדה בשנת 1989 מתוך CAAC איירליינס והחלה לבצע טיסות פנימיות בסין.
בשנת 1996 החלה להפעיל גם טיסות בינלאומיות כשהטיסה הראשונה התבצעה בקו גואנגג'ואו-בייג'ינג-אמסטרדם.
בשנת 1990 מטוס החברה נפגע במהלך התנגשות המטוסים בנמל התעופה גואנגג'ואו באי-יון.
בשנת 1997 הונפקה החברה בבורסאות בניו יורק והונג קונג.
בשנת 2003 קנתה החברה את חברת צ'יינה נורת'רן איירליינס.
בינואר 2005, הפעילה החברה טיסה בין סין וטייוואן, לראשונה לאחר 55 שנה.
באפריל 2005, צ'יינה סאות'רן והממשלה הסינית ביצעו כמה הזמנות מאירבוס ובואינג.
החברה הפכה לחברה הסינית הראשונה (והיחידה) שרכשה את מטוס איירבוס A380, מטוס הנוסעים הגדול בעולם.
בנוסף, צ'יינה סאות'רן, יחד עם חמש חברות מקומיות אחרות, ביצעו הזמנה ל-60 מטוסי בואינג 7E7 (ששמו שונה מאוחר יותר ל-Boeing 787 Dreamliner).
בשנת 2007 הצטרפה החברה לברית חברות התעופה סקאיי טים ובאותה שנה הפכה החברה לגדולה באסיה מבחינת כמות הנוסעים.
בינואר 2019 פרשה החברה מברית החברות סקאיי טים.
באפריל 2013, התפרצות שפעת העופות בסין פגעה בעסקי החברה, לאחר שבאופן דומה מגפת סארס בשנת 2003 השביתה את רוב טיבות החברה במשך מספר שבועות.
באוקטובר 2013, הזמינה החברה 25 מטוסי בואינג 737 MAX, כחלק מהזמנה סינית של 200 מטוסים בסך הכל.
בקיץ 2019 פתחה בסיס פעילות שני בנמל התעופה הבינלאומי בייג'ינג דאשינג.
מלבד לחברותה בברית חברות התעופה סקאיי טים, לחברה הסכמי שותפות קוד עם החברות הבאות:
מלזיה איירליינס פקיסטן אינטרנשיונל איירליינס
באוקטובר 2018 התפרסם שהחברה הגישה בקשה למשרד התיירות הסיני להפעלת קו בין גואנגז'ו לתל אביב.
הקו התעתד לפעול ב-2 באפריל 2019, אך הקו בוטל במרץ 2019.
כריסטופר צ'ייס קרופורד הוא שחקן קולנוע וטלוויזיה אמריקאי, אשר מוכר בעיקר בשל גילום דמותו של נייט ארצ'יבלד בסדרת הנוער "אחת שיודעת" של רשת The CW, ובתור קווין מוסקוביץ' בסדרת גיבורי-העל "הבנים" מבית פריים וידאו.
קרופורד נולד בעיר לאבק, טקסס שבארצות הברית למשפחה מרקע נוצרי-בפטיסטי.
אביו, כריס, הוא דרמטולוג, ואמו, דיינה, היא אשת חינוך.
יש לו אחות צעירה ממנו, קנדיס קרופורד, שנבחרה למיס מיזורי לשנת 2008. הוא חי במשך ארבע שנים בעיר בלומינגטון, מינסוטה בזמן שאביו למד שם לימודי רפואה.
לאחר סיום הלימודים של אביו, חזרה המשפחה להתגורר בטקסס בעיר פלאנו.
במהלך התיכון, הוא עבד בחנות של אברקרומבי אנד פיץ' ודגמן עבור חברת האופנה הוליסטר.
הוא סיים את לימודיו בתיכון הנוצרי טריניטי בדאלאס, טקסס, בשנת 2003. לאחר סיום הלימודים, עבר קרופורד למליבו, קליפורניה והחל ללמוד באוניברסיטת פפרדיין, שם למד עיתונאות ושיווק.
במהלך שנת לימודיו השנייה פרש מהלימודים, עקב עידודה של אמו לפתח קריירת משחק.
בשנת 2006, שיחק קרופורד לראשונה בקולנוע בתפקיד משנה בסרט "הברית".
כמו כן, הופיע בסרט טלוויזיה, ובסרט שיצא בשנת 2008, שנקרא "הרדיפה של מולי הארטלי".
בסוף אותה שנה, הוא הצטלם לקליפ של הזמרת ליאונה לואיס, בשיר "I Will Be".
בשנת 2007 קיבל את תפקיד הטלוויזיה הראשון שלו, בסדרת הנעורים "אחת שיודעת" של רשת הטלוויזיה The CW, בו הוא שיחק את נייט ארצ'יבלד.
הסדרה ירדה מהמרקע בשנת 2012. בשנת 2009, התארח בפרק בסדרה האנימציה "רובוט צ'יקן".
באותה שנה הוכתר מגזין פיפל כ"רווק הנחשק ביותר".
בשנת 2010 שיחק כדמות הראשית בסרט "12", את דמות סוחר הסמים "מייק הלבן".
בשנת 2011 שיחק בסרט "על אהבה ואי הבנה".
בשנת 2012 גילם את דמותו של מארקו בדרמה הרומנטית "למה לצפות כשאתם מצפים" לצד ג'ניפר לופז וקמרון דיאז.
בשנת 2014 התארח בפרק בסדרה המוזיקלית "Glee".
בשנת 2016 שיחק בדרמה הרומנטית של וורן בייטי "יוצא מן הכלל", ובסרט הספורט "Undrafted" בבימויו של ג'וזף מאזלו.
בשנת 2017 התארח בסדרה "קז'ואל", ושיחק בסרטה של לייק בל "נשואים פלוס מינוס".
בשנת 2018 שיחק בסרט הדרמה "הכל אודות נינה" לצד מרי אליזבת' וינסטד.
בשנת 2019 החל לגלם את דמותו של The Deep/קווין מוסקוביץ', חבר ב"שביעייה" בסדרת גיבורי העל "הבנים" של פריים וידאו.
שיחק גם בדרמה הביוגרפית של הבמאית מרי הארון "צ'ארלי אומר".
בשנה זו שיחק גם בסרט המותחן "Nighthawks" בו קרופורד שיחק תפקיד ראשי.
בשנת 2020 שיחק במותחן "ירושה", בתפקיד ויליאם, אחיה של לורן (לילי קולינס).
בשנת 2021 תרם את קולו בגרסה האנגלית לסרט האנימציה היפני "Belle" שביים האנימטור מאמורו הוסודה.
בתחילת 2007 עד יולי 2009 קרופורד חלק דירה עם שותפו לסדרה "אחת שיודעת" אד וסטוויק בצ'לסי, מנהטן, עד שקרופורד עבר לשכור דירה לבדו באזור וול סטריט.
קרופורד יצא בעבר עם השחקניות אשלי גרין, אסתי גינזבורג וקארי אנדרווד.
ב-2016 החל לצאת עם השחקנית רבקה ריטנהאוס שאותה פגש בצילומי "זהב שחור".
גיסו של קרופורד הוא הקוורטרבק לשעבר של דאלאס קאובויס, טוני רומו, שנשוי לאחותו.
ב-4 ביוני 2010 הוא נעצר על ידי המשטרה בשל החזקת מריחואנה.
בפסק הדין שניתן ב-2011, נגזר על קרופורד לבצע 24 שעות של עבודות שירות לקהילה ולהתייצב בתחנת המשטרה אחת לחודש במשך שנה.
+שנהסרטתפקידהערות2006הברית (אנ')טיילר סימס2008Loaded היידן פרייסהרדיפה אחרי מולי הארטליג'וזף יאנג201012מייקל "מייק הלבן"2011על אהבה ואי הבנהקול2012למה לצפות כשאתם מצפיםמרקו2013Cry of Fearמייק2014Mountain Menקופר פולארד2016Undrafted ארתור בארוןיוצא מן הכללשחקן צעיר 2017Eloise ג'ייקוב מרטיןנשואים פלוס מינוסאיגון2018הכל אודות נינהג'ו2019Charlie Saysטקס ווטסוןNighthawks סטן2020היורשתויליאם מונרו2021Belle ג'סטיןדיבוב 2024Reunionמת'יו דנבריTBARiptideלאנדן
צ'יינטאון הוא כינוי לרובע או לשכונות של מהגרים ממזרח אסיה בערים באמריקה, אירופה ואוסטרליה ולרובע או לשכונת המהגרים מסין בערים במזרח אסיה (מחוץ לסין).
ככל הנראה תיאר הכינוי לראשונה את רובע המהגרים הסינים בסן פרנסיסקו.
ברובע צ'יינטאון טיפוסי בולט הסגנון המזרח-אסיאתי: מסעדות המגישות מזון מהמטבח המזרח-אסיאתי, שילוט החנויות, סחורות וסגנון בנייה עם אלמנטים בולטים המקובלים במדינות מזרח אסיה המושך מבקרים לרובע.
ברבעים אלה ישנם בתי עסק רבים בבעלות מהגרים ממדינות האזור העוסקים בתחומים המקובלים למהגרים מהאזור, למשל מכבסות ציבוריות בבעלות של מהגרים מיפן כמקובל בארצות הברית.
רובע צ'יינטאון של סן-פרנסיסקו הוא המפותח ביותר בהשוואה ליתר ערי ארצות הברית וככל הנראה גם בהשוואה ליתר הערים שמחוץ לאסיה .
הרבה מהאוכל שמוכר במערב כאוכל סיני מקורו ברובע זה.
מיד לאחריו הגיעו לעיר מכל רחבי ארצות הברית מהגרים לא חוקיים רבים שמוצאם ממזרח אסיה וטענו שהם תושבים חוקיים בעיר ושמסמכיהם נשרפו.
הרובע אומנם כונה צ'יינטאון עוד לפני השריפה אבל הבניה המחודשת והייחודית ששיקום השריפה הקנתה לו וגודלו החדש פרסמו אותו והפכו את שמו למטבע לשון.
צ'יינטאון של סן-פרנסיסקו שימש השראה לסרטים שונים כגון שנת הדרקון ושירת הפרח והתוף והסדרה לוחם.
מלבד בסן פרנסיסקו, בארצות הברית יש לפחות עוד 12 ערים עם רובע או שכונה בשם צ'יינטאון.
בניו יורק יש שכונות רבות שגרים בהן מהגרים ממוצא מסוים ובהן גם צ'יינטאון הנמצאת בדרום מרכז האי מנהטן.
בשיקגו יש שכונת צ'יינטאון מדרום ללופ (מרכז שיקגו) ושכונה נוספת שנקראת צ'יינטאון הקטנה (סביבות רחוב ארגייל בצפון העיר).
גם ביוסטון יש שני רובעי צ'יינטאון.
ברוס לי נולד בצ'יינטאון של סן פרנסיסקו, גדל בהונג קונג וחזר לארצות הברית אל צ'יינטאון של סיאטל (וממנה חזר שוב להונג-קונג).
הסרט צ'יינטאון מראה את צ'יינטאון של לוס אנג'לס .
גם בערים בוסטון, לאס וגאס, אוקלנד, אוקלהומה סיטי, פילדלפיה , פורטלנד ווושינגטון יש רובע או שכונה בשם צ'יינטאון.
קנדה: קלגרי, מונטריאול, טורונטו, ונקובר, ויקטוריה וויניפג
הממלכה המאוחדת: ברובע וסטמינסטר בלונדון, אברדין, בריסטול, ברמינגהאם, מנצ'סטר, ניוקאסל, ליברפול ושפילד
יש לפחות שבע מדינות במזרח אסיה עם ערים שיש בהן רובע או שכונה בשם צ'יינטאון:
יפן: קובה, יוקוהמה וככל הנראה גם נגסאקי
וייטנאם: שולון והו צ'י מין סיטי
צ'יינה אן מקליין היא זמרת ושחקנית אמריקאית, כאשר את הקריירה שלה החלה כשהייתה בת שבע, כשגילמה את אלכסיס בסרט "הגוספל" (2005), ולאחר מכן את צ'יינה ג'יימס בסרט "הילדות הקטנות של אבא" (2007).
בנוסף, מקליין גילמה את ג'ניפר פירס/ברק (אנ') בסדרת גיבורי העל "ברק שחור" (2018–2021) של רשת The CW.
צ'יינה אן מקליין נולדה ב-25 באוגוסט 1998 בעיר דיקייטר, ג'ורג'יה.
אביה, מייקל מקליין, הוא מפיק מוזיקלי שהפיק וכתב בין היתר שיר באלבום הבכורה של סולאנז' נואלס "Solo Star" (2002).
אמה, שונטל (לבית ראקר), היא פזמונאית ותסריטאית קולנוע לשעבר.
יש לה שתי אחיות גדולות יותר, סיירה (אנ') ולורין, שהן גם שחקניות וזמרות, ויש לה אח צעיר ממנה, גבריאל.
החל משנת 2011, היא מתגוררת בלוס אנג'לס, קליפורניה.
ב-2016 סיימה את לימודיה בתיכון אוק פארק (אנ') בלוס אנג'לס.
מקליין התגלתה ב-2005 על ידי מנהל מוזיקלי ששמע אותה שרה ועודד את הבמאי רוב הארדי (אנ') לעשות לה אודישן לסרטו העלילתי "הגוספל" משנת 2005.
היא נבחנה לתפקיד הראשי בסרט המקורי של ערוץ דיסני, "Jump In!" משנת 2007, וזכתה אף בתפקיד אך דחתה אותו כדי לככב במקום זאת בסדרת הטלוויזיה של טיילר פרי (אנ') "Tyler Perry's House of Payne" (2007–הווה) בתור ג'זמין פיין, לאחר שזו משכה את תשומת לבו של פרי.
דיסני המשיכה לעבוד עם מקליין, שם היא קיבלה מספר תפקידי אורח בשנים לאחר מכן.
עוד בשנת 2007 היא גילמה את בתו של אידריס אלבה בסרט "הילדות הקטנות של אבא" (אנ') לצד אחיותיה, סיירה ולורין, שגילמו את אחיותיה הגדולות בסרט.
בשנת 2010 שיחקה בסרט הקומי המצליח "מגודלים", ובשנת 2013 השתתפה בסרט ההמשך שלו, "מגודלים 2".
בשנים 2011–2014 כיכבה בסדרה "החרשנים" אשר שודרה בערוץ דיסני, שם גילמה את צ'יינה פארקס, ילדה מחוננת שעברה לתיכון דרך תוכנית "החרשנים".
בשנת 2017 השתתפה בסרט הטלוויזיה "היורשים 2" בתפקיד אומה, בתה של אורסולה.
היא חזרה לתפקיד זה גם בסרט ההמשך, "היורשים 3", ב-2019.
בשנת 2018 החלה לגלם את דמותה של ג'ניפר פירס/ברק (אנ') בסדרת גיבורי העל "ברק שחור" מבית רשת The CW, עד לסיומה בתום ארבע עונות ב-2021.
בשנת 2020 שיחקה בתפקיד קטן בסרט הקומי של נטפליקס "יובי יציל את האלווין" בכיכובו של אדם סנדלר.
מקלין שיחקה את אומה בשנת 2024 בהיורשים 4 עלייתה של רד
המרושעת בסרט היורשים 4 עלייתה של רד נקראת אוליאנה בסרט היא הדודה של אומה
מקליין חברה בלהקת McClain group יחד עם אחיותיה.
הלהקה הגיעה למקום ה-29 במצעד הבילבורד.
ביוני 2020 הלהקה שינתה את שמה ל-Thriii.
+שנהסרטתפקידהערות2005הגוספל אלקסיס2006יומנה של שחורה מטורפת 2 (אנ')תמרה2007A Dennis the Menace Christmasמרגרטהילדות הקטנות של אבא צ'יינה ג'יימס2009עונת ההוריקן אלנה קולינס2010מגודליםשרלוט מקנזי2013מגודלים 22015Bilal: A New Breed of Heroגופירהדיבוב2016כבשים וזאביםלירהדיבוב2018Blood Brotherדארסי2020יובי יציל את האלוויןשנטל טיילור2024היורשים: עלייתה של רדאומה2025Brewster's Millions: Christmasמורגן ברוסטר
2020–הווהTyler Perry's House of Payneג'זמין פייןתפקיד ראשי (עונות 4-1, 6–9)
תפקיד חוזר (עונה 12-הווה); 167 פרקים2008ג'ימי קימל לייב!
גם מפיקה בפועל2018The Paynesג'זמין פיין3 פרקים2018–2021ברק שחורג'ניפר פירס/ברק (אנ')תפקיד ראשי (4 עונות); 51 פרקים2019היורשים 3אומהסרט טלוויזיה של ערוץ דיסני2021היורשים: החתונה המלכותיתאומהדיבוב; ספיישל טלוויזיוני של ערוץ דיסני2023מוקד 911: טקססליסהפרק: "Open"
צ'ייס אנדרו באדינגר הוא שחקן כדורעף חופים מקצועי, וכדורסלן עבר אמריקאי, ששיחק בליגת ה-NBA בין השנים 2009–2016.
באדינגר נולד בעיר אנקיניטס, קליפורניה ולמד בתיכון "לה קוסטה קניון" שבעיר.
בעת לימודיו התיכוניים הוא קיבל מלגת לימודים כספורטאי מצטיין בכדורסל ובכדורעף.
באדינגר הראה יכולות גבוהות בשני הענפים, נבחר שלוש פעמים לשחקן הכדורעף המצטיין של מחוז סן דייגו, ובעונת ה שלו קלע 34 נקודות, קטף 11 והוסיף 4.5 אסיסטים ו-3.0 חטיפות כדור ב למשחק.
בשנתו האחרונה בתיכון הוא הוזמן להשתתף במשחק מקדונלד'ס אול-אמריקן ואף נבחר לשחקן המצטיין של המשחק, במשותף עם קווין דוראנט.
עם סיום לימודיו התיכוניים בחר באדינגר לשחק בשורות קבוצת הכדורסל של אוניברסיטת אריזונה המשחקת בבית הפסיפי של המכללות (נקרא Pac-10).
כבר בחודש נובמבר של עונת הבכורה שלו נבחר באדינגר לשחקן השבוע כשרשם 25.6 נקודות ו-7.0 ריבאונדים, והיה ל השני בתולדות הליגה שפותח את עונת הבכורה שלו עם התואר.
בעונתו הראשונה במכללות קלע באדינגר 15.6 נקודות למשחק, שביעי בבית הפסיפי כולו, והוסיף 5.8 ריבאונדים.
בעונת ה היה באדינגר לאחד משני השחקנים היחידים בקבוצה שפתחו בכל אחד ממשחקי העונה.
הוא תרם 17.1 נקודות ו-5.4 ריבאונדים למשחק, השני בטיבו בקבוצה בשתי הקטגוריות, ונבחר לחמישיית העונה השלישית ב-Pac-10. בסיום העונה, הודיע באדינגר כי יעמיד עצמו לבחירה בדראפט ה-NBA לשנת 2008, ולאחר שפרשנים צפו לו בחירה באמצע הסיבוב הראשון הודיע כי יחזור לאוניברסיטה לעונה נוספת.
בעונת המשחקים השלישית במדי אריזונה, שותף באדינגר ב-1,317 דקות, כמות הדקות הרבה ביותר בעונה שקיבל שחקן באריזונה מעולם.
הוא תרם 18.0 נקודות, ובסיום העונה נבחר לחמישיית העונה בבית הפאסיפי.
באנדינגר העמיד עצמו לבחירה בדראפט לשנת 2009, ונבחר במקום ה-44 על ידי דטרויט פיסטונס שהעבירה אותו עוד באותו הלילה ב ליוסטון רוקטס תמורת בחירת דראפט עתידית.
בעונת הרוקי שלו שותף באדינגר ב-74 משחקים, כמעט בכולם עלה מהספסל, ותרם 8.9 נקודות בממוצע.
קבוצתו סיימה את העונה במאזן של 42 ניצחונות מול 40 הפסדים ובמקום התשיעי במערב, ולא העפילה למשחקי הפלייאוף.
בעונתו השנייה בליגה, עונת , שיפר באדינגר את תרומתו וקלע 9.8 נקודות למשחק.
הוא קיבל ממאמנו קרדיט רב יותר כשעלה בחמישייה ב-22 משחקים בהם תרם 13.9 נקודות למשחק, ואף קבע את שיא הקריירה שלו כשקלע 35 נקודות במשחק מול מינסוטה טימברוולבס.
בעונה הבאה, עונת , שהייתה עונה מקוצרת של 66 משחקים בשל שביתת שחקנים, שותף באדינגר בחמישייה בראשית העונה אולם איבד בהמשך את מקומו בחמישייה לרוקי צ'נדלר פרסונס.
הוא לקח באותה העונה חלק בתחרות ההטבעות, וסיים במקום השני לאחר שקפץ מעל הראפר פי דידי.
בסיום אותה העונה עבר באדינגר בטרייד למינסוטה, עם הזכות להחתמתו של ליאור אליהו על חוזה, תמורת בחירת דראפט של הסיבוב הראשון.
את עונת הבכורה שלו במינסוטה, עונת , בילה באדינגר בפציעות ומיעט לשחק.
במהלך העונה הוא עבר ניתוח בברך, והצליח לקחת לאורך העונה חלק ב-23 משחקים בלבד.
בסיום העונה, עם תום חוזהו, חתם באדינגר על חוזה חדש בקבוצה תמורת 15 מיליון דולר לשלוש שנים.
גם בעונה העוקבת המשיך באדינגר להחמיץ משחקים רבים בשל פציעות.
הוא החמיץ את 34 המשחקים הראשונים של העונה בעקבות ניתוח ארתרוסקופי בברכו, ואת ששת המשחקים האחרונים של העונה בשל נקע בקרסולו הימני וקלע 6.7 נקודות בלבד ב-41 המשחקים בהם שותף.
לקראת עונת הועבר בטרייד לאינדיאנה פייסרס בתמורה לדומיון רודז, ושוחרר מהקבוצה לקראת סוף העונה, ב-5 במרץ 2016. שלושה ימים לאחר מכן חתם בפיניקס סאנס על חוזה עד סיום העונה.
בספטמבר חתם בברוקלין נטס, אך נופה מסגל הקבוצה לפני פתיחת העונה.
לקראת עונת 2016/2017 חתם בסאסקי בסקוניה מליגת ה-ACB, ובסיומה פרש מכדורסל ופתח בקריירה כשחקן כדורעף חופים מקצועי.
בשנת 2017, לאחר הפרישה מכדורסל, החליט בודינגר להתמד בקריירת כדורעף חופים מקצועית.
בודינגר הופיע לראשונה בטורניר AVP בשנת 2018 יחד עם שון רוזנטל.
בשנת 2019 שיחק בודינגר בליגת ה-AVP יחד עם קייסי פטרסון.
ב-5 ביוני 2024, העפיל בודינגר, יחד עם הפרטנר מיילס אוונס, לטורניר האולימפיאדה בפריס 2024. ב-29 ביולי 2024 ערך את הופעת הבכורה במשחקים האולימפיים, במשחק נגד הצמד הצרפתי קרו וגוטייה-ראט.
צ'יינה מובייל הוא תאגיד טלקומוניקציה שהוא חברה ציבורית בשליטת ממשלתית סינית, המספקת שירותי טלפוניה ומולטימדיה הכוללת רשת תקשורת סלולרית המקיפה את כל סין.
מניות החברה נסחרות בבורסות לניירות ערך של הונג-קונג ושאנגחאי
החברה נוסדה בספטמבר 1997 כפיצול של תאגיד התקשורת הסיני "צ'יינה טלקום".
עם הקמתה ביצעה הנפקה ראשונה לציבור של מניות ב ובהונג קונג, ותוך שלוש עלתה מנייתה בהתמדה ונסחרה במחיר גבוה ב-500% לעומת מחיר ההנפקה.
באוגוסט 2000 רכשה שבע רשתות סלולריות בסין תמורת 10 מיליארד דולר, אותם גייסה בהנפקה נוספת של מניות.
בנוסף פרסה במהירות רשתות תקשורת סלולרית ברחבי סין, ותוך חמש שנים מהקמתה הפכה לחברת הסלולר הגדולה בעולם מבחינת מספר המנויים ורשמה רווח רבעוני של מיליארד דולר.
החל מסוף 2005 פרסה שירותי סלולר מהדור השלישי (3G).
מאז אוגוסט 2006 היא חברת הסלולר הגדולה בעולם גם במונחי שווי שוק, אז הדיחה את קבוצת התקשורת הבריטית וודאפון מהמקום הראשון.
באותה עת כבר היו לה 270 מיליון מנויים.
בנובמבר 2007 הקימה תחנת ממסר פעילה על הר האוורסט, במטרה לספק שירותי תקשורת למטפסי ההרים.
בסוף 2013 לאחר משא ומתן ממושך, חתמה אפל על הסכם עם צ'יינה מובייל והזמינה ממנה כמות עצומה של כ-70 מיליון מכשירי אייפון 6 פלוס במטרה לפרוץ לשווקים המתעוררים.
בינואר 2021 נמחקו מניות החברה מהמסחר בניו-יורק, יחד עם החברות "צ'יינה טלקום" ו"צ'יינה יוניקום", בעקבות צו נשיאותי שהוציא הנשיא דונלד טראמפ האוסר על משקיעים אמריקאים לסחור בחברות שקשורות לממשלת סין.
צ'ייס סטיין הוא דמות בדיונית של גיבור-על המופיע בחוברות הקומיקס Runaways ביקום מארוול קומיקס.
דמותו הופיעה לראשונה בחוברת Runaways #1 מיולי 2003, ונוצרה בידי הכותב בריאן ק.
צ'ייס סטיין נולד לוויקטור ולג'אנט, ממציאים המיומנים ברובוטיקה ובייצור כלי נשק, וחברים בקבוצת "להקת האריות".
להקת האריות כרתו ברית עם גזע הענקים העוצמתי "גיבורים", שבניהם יזכו לחיות כשכדור הארץ ייחרב - בהם צ'ייס.
בניגוד לתקוותיהם של הוריו, צ'ייס לא הלך בדרכם המדעית אלא נעשה ספורטאי, מה שגרם לאביו להכות אותו לעיתים קרובות.
ביום הולדתו השישה-עשר, צ'ייס ביקש ואן.
בזמן זה, הוא גילה מקום מחבוא סודי בשם "ההוסטל".
לאחר שככל הנראה דרס את דודו, צ'ייס היה עד לצד ניקו מינורו, אלכס ויילדר וגרטרוד יורקס כשהוריהם הרגו ילדה חפה מפשע.
הוא גנב מאביו כפפות מיוחדות ומשקפי רנטגן, ולאחר שחילצו את מולי הייז ואספו את קרולינה דין, ילדים של חברים בלהקת האריות - Runaways - ברחו להוסטל, שם צ'ייס זכה לכינוי "טוקבק".
הוא עזר בקרבות נגד להקת האריות ובמשימות שונות, ופיתח מערכת יחסים רומנטית עם גרטרוד.
כאשר גרטרוד מתה, היא העבירה את הקשר הטלפתי שלה לאולד לייס אל צ'ייס, שלאחר ויכוח עם ניקו מה לעשות עם גופתה ברח, ולקח איתו את אולד לייס, טבעת הפענוח וספר זימון לגיבורים.
הוא חזר בגישה אפלה יותר, ובסופו של דבר בגד בצוות.
הוא גנב את מטה האחד ונטרל את ויקטור מנצ'ה, והלך לנסות להקריב את נשמתו לגיבורים כדי להחיות את גרטרוד.
צ'ייס חזר לצוות, ולאחר שנראה כי אולד לייס נהרג, נדרס כשרדף אחרי ילדה שדמתה לגרטרוד.
בעזרת אקדמיית האוונג'רס, ה-Runaways החזירו את אולד לייס, שכלל לא מת.
צ'ייס וניקו נחטפו לעולם הרצח החדש של ארקייד לצד עוד 14 גיבורים בני-נוער, שם נאלצו להילחם ביניהם עד המוות.
צ'ייס הפך לדארקהוק, אך לבסוף החזיר את הקמע לדארקהוק המקורי.
כאשר ארקייד חשף את הנעשה, צ'ייס הפר את ברית השתיקה של הניצולים, וניצל את האירועים לצורכי פרסום.
עם שאר הניצולים, הוא הסתנן לקבוצת אדוני הרשע, ולבסוף חזר עם ניקו ל-Runaways.
את דמותו של צ'ייס סטיין בסדרת הלייב אקשן "הבורחים" מגלם השחקן גרג סולקין.
צ'ייס טיילר קייליש הוא שחיין אמריקאי, האלוף האולימפי (טוקיו 2020) ואלוף העולם (בודפשט 2017) במשחה ל-400 מטר מעורב אישי ואלוף העולם במשחה ל-200 מטר מעורב אישי (בודפשט 2017).
באליפות העולם שנערכה בברצלונה, ספרד באוגוסט 2013 זכה קייליש במדליית כסף במשחה ל-400 מטר מעורב אישי בתוצאה של 4:09.22 דקות, אחרי דאיה סטו מיפן (4:08.69 דקות) ולפני טיאגו פריירה מברזיל (4:09.48 דקות).
באליפות המכללות שנערכה ב-2014 קבע במשחה ל-400 יארד מעורב אישי שיא אמריקאי חדש של 3:34.50 דקות, שיפור לשיא של טיילר קלרי (3:35.98 דקות).
באליפות הפאן פסיפיק בשחייה שנערכה בגולד קוסט, בריזביין אותה שנה הוא זכה במדליית ארד במשחה ל-400 מטר מעורב אישי בתוצאה של 4:09.62 דקות, אחרי קוסוקה הגינו מיפן (4:08.31 דקות) וטיילר קלרי (4:09.03 דקות).
באליפות העולם שנערכה בקאזאן, רוסיה באוגוסט 2015 זכה במדליית ארד במשחה ל-400 מטר מעורב אישי בתוצאה של 4:10.05 דקות, אחרי דאיה סטו (4:08.50 דקות) ודוד וראסטו מהונגריה (4:09.90 דקות).
באולימפיאדת ריו דה ז'ניירו (2016) זכה במדליית כסף במשחה ל-400 מטר מעורב אישי בשיא אישי חדש של 4:06.75 דקות, אחרי קוסוקה הגינו (4:06.05 דקות) ולפני דאיה סטו (4:09.71 דקות).
באליפות המכללות שנערכה באינדיאנפוליס, אינדיאנה ב-24 במרץ 2017 קבע במשחה ל-400 יארד מעורב אישי שיא אמריקאי חדש של 3:33.42 דקות.
חודש לאחר מכן, באליפות העולם עצמה שנערכה בבודפשט, הונגריה ביולי הוא זכה במדליית זהב במשחה ל-200 מטר מעורב אישי בתוצאה של 1:55.56 דקות, לפני קוסוקה הגינו (1:56.01 דקות) וואנג שון מסין (1:56.28 דקות).
באולימפיאדת טוקיו זכה קייליש במדליית זהב במשחה ל-400 מטר מעורב אישי בתוצאה של 4:09.42 דקות, לפני בן ארצו ג'יי לית'רלנד (4:10.28 דקות) וברנדון סמית' מאוסטרליה (4:10.38 דקות).
בשנת 2018 זכה קייליש בתואר שחיין השנה באמריקה.
צ'ייקה הוא מועדון כדורגל רוסי מהכפר פסצ'אנוקופסקויה שבמחוז רוסטוב בדרום רוסיה, המתמודד בליגה השנייה, השלישית בחשיבותה במדינה.
בעונת 2025/2026 הוא משחק בתחרות של הליגה הרוסית הראשונה בכדורגל.
בשנת 1998, המועדון נרשם לליגה הראשונה של אליפות מחוז רוסטוב ובשנת 2004 זכה באליפות המחוז.
בשנת 2008 ובשנים 2010–2015, השתתפה הקבוצה בליגה הבכירה של אליפות המחוזו.
בשנת 2013, הקבוצה סיימה במקום הרביעי, בשנת 2014 - סיימה כסגנית האלופה ובשנת 2015 זכתה באליפות הליגה הבכירה של המחוז .
ב-26 במאי 2016, צ'ייקה קיבלה מהתאחדות הכדורגל רישיון להשתתף בעונת 2016/2017 בליגה השנייה והתאפשרה השתתפותה לראשונה בליגה המקצוענית.
בפגרת החורף של עונת 2016/2017, שמונה שחקנים והמאמן הראשי אלברט בורזנקוב עזבו את הקבוצה.
ולרי בורלאצ'נקו מונה למאמן חדש ועבד עם הקבוצה במשך פחות משנה.
בינואר 2018, ויקטור בולאטוב מונה למאמן החדש, אבל הוא הודח לאחר שלושה חודשים.
ברם בעונת 2017/2018 סיימה במקום השלישי באליפות הליגה השנייה ובעונת 2018/2019 זכתה באליפות אזור "דרום" של ליגת הכדורגל המקצוענית והבטיחה השתתפות בעונת 2019/2020 בליגת הכדורגל הלאומית של רוסיה (אם כי הודחה בשלב 16 האחרונות של הגביע הרוסי בכדורגל).
בעונת 2019/2020 העפילה שוב לשלב 16 האחרונות בגביע הלאומי.
בתום עונת 2020/2021 התאחדות הכדורגל הרוסית החליטה להוריד את צ'ייקה מהליגה הלאומית לליגה השנייה בעקבות מכירת משחקים במהלך העונה.
ביולי 2021 משטרת רוסיה הודיעה על סיום חקירה בנושא והעברת התיק לידי התובע הכללי של רוסיה בעקבות מכירת משחק במהלך עונת 2020/2021 בין מועדון צ'ייקה לצ'רנומורץ נובורוסייסק, שהסתיים בתוצאה 3:1 כשהתוצאה סוכמה כבר מראש.
בעונת 2021/2022 העפילה לראשונה בתולדותיה לשלב שמינית גמר הגביע הרוסי בכדורגל.
בדצמבר 2022, הכדורגלן איגור סמשוב מונה לאמן את הקבוצה.
בעונת 2024/2025 חזרה להתמודד בליגה הרוסית הראשונה בכדורגל.
מגרש הבית הוא האצטדיון המרכזי בכפר פסצ'אנוקופסקויה המכיל 2,000 מושבים.
בשל חוסר התאמת המגרש, לתקני הליגה הלאומית, לא אושר לקבוצה לארח בו משחקים במסגרת הליגה ומאז עונת 2019/2020 היא מארחת ברוסטוב ארנה, המכיל כ-43,000 מושבים.
מהקמתה ועד 2017 השתמשה הקבוצה בסמל כדור על רקע גלי ים.
כיוון שהקמע של הקבוצה היה שחף, שהוא גם התרגום המילולי לשם המועדון מרוסית ("צ'ייקה"), בשנת 2017 הפך השחף גם לסמל הקבוצה הרשמי.
לקראת עונת 2020/2021 בוצע שינוי נוסף לסמל הקבוצה, השחף בגרסה מאוירת יותר וסמלית.
צ'יינה מדיה גרופ או CMG (בסינית: 中央广播电视总台; מילולית: תחנת הרדיו-טלוויזיה הכללית, באנגלית: China Media Group או Voice of China) הוא חברת התקשורת הגדולה והמרכזית ברפובליקה העממית של סין.
הקבוצה משמשת ארגון על של מוסדות תקשורת ממשלתיים בסים ונוסדה ב-21 במרץ 2018 על ידי מיזוג של שלושת הענקים בתחום: CCTV, רדיו סין הלאומי, ורדיו סין הבינלאומי.
נשיא הרשת מאז הקמתה במרץ 2018 הוא שן האישיונג.
צ'ייסר הייתה כלבה מגזע בורדר קולי.
היא הייתה בעל החיים בעל הזיכרון הנבדק הגדול ביותר ויכלה לזהות 1,022 פריטים שונים.
צ'ייסר נולדה ב-28 באפריל 2004 לחוואי ויין ווסט בחווה בעיר פאולין בדרום קרוליינה.
שמה, צ'ייסר (רודפת), ניתן לה לאחר שהחלה לרדוף אחרי ג'יפ נוסע.
לאחר מכן הועברה לידי פרופסור ג'ון וו.
פילי, שערך איתה מספר מחקרים, כשהבולט שבהם היה החשיפה כי לצ'ייסר יש יכולת לזהות 1,022 פריטים שונים.
כבר בגיל חמישה חודשים הבינה צ'ייסר שלחפצים יש שמות, כשבשלב זה הצליחה לזכור רק מילים בודדות לאחר חזרות רבות.
לאחר מכן התפתחה וזיהתה שמות עצמים נפוצים ומילות מפתח.
בהתבססם על למידה זו, היא והמאמן שלה, פרופסור פילי, המשיכו באימונים, והדגימו את יכולתה להבין משפטים עם אלמנטים רבים של דקדוק, וללמוד התנהגויות חדשות באמצעות חיקוי, עד שהצליחה לזהות 1,022 פריטים שונים.
פילי חיבר ספר ("A World of Chaser's") ומספר מאמרים ומחקרים בכתבי עת חשובים על תוצאות הניסויים שערך עם צ'ייסר.
ב-17 ביוני 2018 נפטר פרופסור פילי, וצ'ייסר עברה לגור עם משפחתו.
צ'ייסר מתה ב-23 ביולי 2019 מסיבות טבעיות.
ג'יימס אלכסנדר צ'ייס סטוקס הוא שחקן אמריקאי, הידוע בעיקר בזכות תפקידו הראשי כג'ון ב.
רוטלדג' בסדרת דרמת הנעורים של נטפליקס "חופים של סודות".
סטוקס נולד וגדל באנאפוליס, מרילנד, אך מאוחר יותר עבר לאורלנדו, פלורידה כנער שם למד בבית הספר התיכון טימבר קריק.
הוא סיים תואר שני במנהל עסקים מאוניברסיטת מרכז פלורידה בשנת 2015.
מאז שנת 2020 הוא מככב בסדרת הדרמה של נטפליקס, "חופים של סודות".
ב-2020 סטוקס פרסם שהוא במערכת יחסים עם עמיתתו לסדרה "חופים של סודות", מדלין קליין ובאוקטובר 2021 השניים נפרדו.
בפברואר 2023 פורסם כי סטוקס במערכת יחסים עם זמרת הקאנטרי קלסי בלריני.
בספטמבר 2025 דווח שבלריני וסטוקס נפרדו לאחר כמעט שלוש שנות זוגיות.
שנה סרט תפקיד הערות 2018 Between Waves דייל הצעיר 2021 Dr.
Bird's Advice For Sad Poets מרטין2024כעוריםפריס2025בחורים מקועקעים: רול+שו (אנ')רול ארצ'רValiant Oneאדוארד ברוקמן
שנה סדרה תפקיד הערות 2016 דברים מוזרים ריד פרק: "The Monster" 2017 Daytime Divas גרהם 3 פרקים 2018 בית החוף ראסל בנט סרט טלוויזיה של הולמרק המשימה הראשונה פין פרק: "Cycles" 2020–הווה חופים של סודות ג'ון, ב.
'רוטלדג' תפקיד ראשי (4 עונות); 40 פרקים 2021 ספר לי את הסודות שלך אדם 4 פרקים
שנה כותרת אמן תפקיד 2020 Hot Stuff קייגו בהשתתפות דונה סאמר עצמו
צ'יינלינק היא רשת אורקל מבוזרת מבוססת קוד פתוח הבנויה על פלטפורמת אתריום.
היא נוסדה על ידי סרגיי נזרוב וסטיב אליס ב-2017 ונועדה לשמש כגורם המגשר על הפער שבין עולם הבלוקצ'יין לעולם החיצון, ולספק מידע מקוון לחוזים חכמים.
הרשת ממונעת על ידי המטבע המבוזר לינק (LINK) שהוא אמצעי התשלום המקובל באקו-סיסטם שלה, ומשמש כתגמול למשתמשים המפעילים צמתים ומתפקדים כתחנות אורקל המייבאות מידע ממקורות חיצוניים.
צורה זו של הדדיות בין המערכת למשתמשיה מביאה לידי השגת קונצנזוס דרך שיטת מערכת הוכחת סיכון.
נכון ל-2021 עובדת הפלטפורמה בשותפות עם יותר מ-275 חברות ורשתות, ביניהן גוגל ודויטשה טלקום, ומטבעה נמכר במרבית זירות המסחר ונחשב לאחד הנכסים המבוקשים ביותר בשוק.
חוזים חכמים הבנויים על גבי הבלוקצ'יין של אתריום מתוכננים להוציא לפועל את תפקידם בהינתן קיום התנאים הנכונים.
לעיתים משתנים מסוימים המרכיבים תנאים אלו מתרחשים בעולם החיצון כך שאין לחוזה כל דרך לדעת עליהם.
לדוגמה, חוזה ביטוח נסיעות לחו"ל נדרש לדעת את שעות ההמראה והנחיתה של המטוס, מדינות המוצא והיעד, סוג המטען שנלקח ומשקלו, ונתונים נוספים העשויים להימצא בבסיס הנתונים של חברת התעופה.
המחשה נוספת היא חוזה קנייה באינטרנט, אשר זקוק למידע אודות מיקום הפריט בכל שלב בהובלתו, תהליך העברתו במכס, עיכובים בזמני המשלוח, וכיוצא בזאת.
הפתרון לפער שנוצר מובנה בדמות האורקל, ספק מידע המקבל מידע ממקורות חיצוניים ומעבירם לבלוקצ'יין.
רשת צ'יינלינק בנויה כחוזה חכם בפני עצמה (Chainlink-SC) המגיב לבקשות מידע או "חקירות" מטעם החוזה החכם של המשתמש או הלקוח (User-SC).
החוזה של צ'יינלינק מורכב משלושה תת-חוזים נוספים: מוניטין, התאמה ושילוב.
חוזה המוניטין עוקב אחר ביצועיהם של ספקי המידע, הנקראים כאמור אורקל, ומוודא את אמינותם באמצעות הערכה סטטיסטית.
חוזה ההתאמה מקבל את פניותיהם של הספקים שאושרו ומסדר אותם לפי דרישתו המקורית של הלקוח בטרם יעביר אותם הלאה.
חוזה השילוב מעבד את כלל פניות המידע שהתקבלו ומגבש אותן לכדי המסר הסופי שיועבר לחוזה המשתמש.
לקוח הרוכש את שירותי האורקל מוסר לידיו את הדרישות המצופות ממנו, כגון רמת האמינות של המידע הנאסף ומספר הספקים הנחוצים למסירתו.
תיאום ציפיות זה יוצר הסכם איכות שירות, מושג בר הבנה ברמת הבלוקצ'יין המאפשר הוצאה לפועל של רצון הלקוח.
כמו כן משתמשת הפלטפורמה בממשקי תכנות יישומים המקלים על ספקיה לגשת למקורות מידע חיצוניים.
מנגנון הקרוי "הליבה" מתקשר עם הבלוקצ'יין בכדי לאסוף בקשות עבודה או משימות ולתעדפן, כשלאחר מכן הן נמסרות לידי המתאמים המפעילים את ממשק התכנות המסייע בהתגברות על קשיי אינטגרציה המופיעים לעיתים בגין שוני בשפות תכנות או כשלים תקשורתיים.
האמינות של המידע הנמסר נגזרת במידה מסוימת מעצם היותה של הרשת מבוזרת.
משתמשים המחזיקים במטבע לינק רשאים להפקיד אותו בסיכון ולצבור ריבית, וכן להפוך בכך למפעילי צמתים, כלומר בעלי תפקידים בפלטפורמה המייבאים מלל מספקי מידע חיצוניים אל תוך הבלוקצ'יין, ומגבשים אותו לכדי פורמט בר הבנה.
בצורה זו זרם המידע המגיע עובר בין ידיים רבות ואינו נמצא בשליטת גוף מרכזי.
סרגיי נזרוב וסטיב אליס, מייסדי הפרויקט, תיארו אותו לראשונה ב-2017 יחד עם ארי ג'ואלס, פרופסור מאוניברסיטת קורנל, כשפרסמו את הספר הלבן, מסמך המתאר את הפרוטוקול של צ'יינלייק ואופן עבודתו.
לפיהם נועדה הפלטפורמה להיות מעין גשר המקשר בין הבלוקצ'יין לעולם החיצון.
הרשת עלתה לאוויר לראשונה ב-2019.
ב-2018 שילבה צ'יינלינק את מערכת הכרוז העירוני פרי עבודתו של ג'ואלס, אורקל בלוקצ'יין המחבר בין רשת אתריום למקורות מידע הבנויים על האינטרנט ומשתמשים בפרוטוקול HTTPS.
כעבור שנתיים צירפה גם את מערכת DECO, פרוטוקול העובד בשיטת הוכחה באפס ידיעה המאפשר למשתמשים לאשר אמיתות של מידע בפני אורקל מבלי לחשוף מידע רגיש.
סוכנות הידיעות אסושייטד פרס הודיעה בנובמבר 2020 כי תוצאות הבחירות לנשיאות ארצות הברית יפורסמו לראשונה על גבי הבלוקצ'יין של אתריום דרך שימוש בממשק תכנות יישומים המופעל על ידי פלטפורמת צ'יינלינק.
מייסדי צ'יינלינק פרסמו ספר לבן שני באפריל 2021 הנקרא "הצעדים הבאים בהתפתחות רשתות אורקל מבוזרות", ובו תיארו את חזונם להרחיב את יכולותיה ותפקידיה של הפלטפורמה.
במהלך כנס דו יומי בשם "פסגת קרדאנו" במהלך ספטמבר 2021, הודיעה קרדאנו על הקמת שותפות חדשה עם צ'יינלינק במטרה להאיץ את פיתוח האקו-סיסטם והיישומים המבוזרים שלה.
חברת קוקוין הודיעה בדצמבר 2021 כי תאמץ את הזנות המחיר של צ'יינלינק עבור זירת המסחר שלה לשם דיוק מחירי האינדקס בשווקים מסוג מעבר לדלפק הסוחרים במטבעות מבוזרים, זאת לאחר שבחודש אוגוסט אשתקד השיקה מסחר במטבעה הרשמי של הרשת, לינק.
צ'יינה יוניקום (בסינית מופשטת: 中国联合网络通信集团有限公司) היא חברת תקשורת סינית בבעלות ממשלתית סינית.
צ'יינה יוניקום היא ספקית שירותי הסלולר השישית בגודלה בעולם לפי כמות מנויים.
בראשית דרכה הייתה ספקית כמפעילת זימונית ומפעילת סלולר על גבי GSM.
כיום היא מספקת מגוון שירותים כולל רשת סלולרית, שיחות טלפון, תקשורת נתונים, שירותי אינטרנט וטלפוניית IP.
החברה הוקמה ב-18 ביוני 1994 על ידי משרד הרכבות, משרד האלקטרוניקה ומשרד תעשיית החשמל כחברה בבעלות המדינה; ההקמה אושרה על ידי מועצת המדינה בדצמבר 1993.
החברה מפעילה רשת CDMA במקאו מאז אוקטובר 2006 ושירותי אינטרנט בצפון קוריאה מאז 2010.
צ'יינהטאון היא שכונה הממוקמת בחלק הדרומי של העיר שיקגו שבארצות הברית.
השכונה מאופיינת באוכלוסייה של מהגרים מסין המתגוררים בה, ובאופי התרבותי הסיני שלה, ומכונה "צ'יינטאון" – "העיר הסינית".
למעלה משליש מהאוכלוסייה הסינית של העיר שיקגו מתגוררת במובלעת האתנית הזו, מה שהופך אותה לאחד מהאזורים עם הריכוז הגדול ביותר של סינים בארצות הברית.
פסטיבל ראש השנה הסיני הוא אירוע מתויר במיוחד מדי שנה בחלק הצ'יינהטאון.
צ'יינהטאון היא שכונה במחוז אוטראם שבמרכז סינגפור.
השכונה המכילה את ריכוז האוכלוסייה הגדול ביותר בסינגפור של תושבים סינים.
השכונה מכילה גם מגוון מסעדות סיניות וחנויות מזון המוכרות מוצרים מסין.
מכיוון שהקבוצה האתנית הגדולה ביותר בסינגפור היא ממוצא סיני, אשר מהווה כ-75% מכלל אוכלוסיית סינגפור, צ'יינהטאון מהווה כיום פחות מובלעת אתנית ממה שהייתה בעבר.
עם זאת, לשכונה ערך היסטורי ותרבותי מהותי.
חלקים מסוימים בשכונה הוכרזו אתרי מורשת לאומית שמיועדים לשימור על ידי הרשות לשיקום עירוני.
צ'ייס אדיסון קלארק היה משפטן ופוליטיקאי אמריקאי מאיידהו, איש המפלגה הדמוקרטית, שכיהן כמושל איידהו ה-18 בשנים 1941–1943, וכשופט בבית המשפט הפדרלי של מחוז איידהו לאחר תום כהונתו כמושל ועד למותו.
צ'ייס קלארק נולד בהדלי, אינדיאנה, כבנם של יוניס (לבית הדלי) וג'וזף אדיסון קלארק.
כשהיה בן שנה עברה משפחתו לטריטוריית איידהו.
אביו עסק בתכנון אחת התעלות הראשונות על נהר סנייק, ובהמשך היה ב-1900 ראש העיר הראשון של איידהו פולס.
קלארק למד בבתי ספר ציבוריים, ובגיל 15 עזב את בית הספר התיכון באיידהו פולס, ועבר לבית ספר בטרה הוט, אינדיאנה.
בשנים 1914–1915 שירת קלארק כפרקליט הצבאי של מדינת איידהו.
ב-1916 הוא התגייס לצבא ארצות הברית ולחם ב ובמלחמת העולם הראשונה.
הוא שירת ביחידת מקלעים והגיע לדרגת לוטננט.
בשנים 1913–1916 היה קלארק חבר בבית הנבחרים של איידהו.
בשנים 1930–1940 הוא שב לעיסוק בעריכת דין במגזר הפרטי באיידהו פולס.
בשנים 1933–1936 הוא כיהן בסנאט של איידהו.
בשנים 1937–1938 הוא כיהן כראש עיריית איידהו פולס.
ב-1940 נבחר קלארק כמושל איידהו מטעם המפלגה הדמוקרטית לאחר שהביס את המושל המכהן, הרפובליקני קלרנס אלפרד בוטולפסן.
אזרחים אלו שהתגוררו באיידהו, לא נכללו בצו של ממשלת ארצות הברית להרחקה בכפייה של אנשים ממוצא יפני מהחוף המערבי.
בדברו על כליאת היפנים במאי 1942, חודשים לאחר המתקפה על פרל הארבור, דיבר קלארק בפגישה במועדון ליונס ואמר "היפנים חיים כמו חולדות, מתרבים כמו חולדות, ומתנהגים כמו חולדות.
שהם יישארו באופן קבוע במדינתנו".
משך תקופת הכהונה של מושל איידהו הייתה אז שנתיים, ובתום שנתיים להשבעתו, הובס קלארק על ידי בוטולפסן ושב לכס המושל ב-1943. שתי מערכות הבחירות בין השניים היו צמודות מאוד, כאשר בזו של 1940 ניצח קלארק את בוטולפסן בהפרש של פחות מאחוז אחד, וזה האחרון ניצח אותו בהפרש דומה ב-1942.
ב-18 בפברואר 1943, שבועות מספר לאחר תום כהונתו כמושל, מונה קלארק על ידי הנשיא פרנקלין דלאנו רוזוולט כשופט בבית המשפט הפדרלי המחוזי של מחוז איידהו, כדי לאייש מושב שהתפנה לאחר פרישתו של השופט צ'ארלס צ'טהאם קאוואנה.
ב-5 במרץ אישר הסנאט של ארצות הברית את המינוי, שנכנס לתוקף ב-10 במרץ.
קאלרק כיהן על כס השיפוט עד למותו.
בשנים 1954–1964 היא כיהן כנשיא בית המשפט.
לאחר מכן הוא קיבל מעמד של שופט בכיר .
ב-1906 נשא קלארק לאישה את ג'ין אליזבת ברנט, בתו בת ה-18 של סוחר ממקיי.
הוא היה בן למשפחה בולטת בפוליטיקה של איידהו.
הוא היה אחיו הצעיר של ברזילה קלארק, שכיהן גם הוא כמושל איידהו בשנים 1937–1939. הוא גם היה חמו של פרנק צ'רץ', שכיהן ארבע תקופות כהונה כסנאטור בשנים 1957–1981 והיה מועמד בבחירות לנשיאות של 1976. אחיינו, דייוויד וורת' קלארק, ייצג את איידהו בשני בתי הקונגרס של ארצות הברית.
בתו של קלארק, בת'ין קלארק צ'רץ', הייתה פעילה בפוליטיקה של המפלגה הדמוקרטית באיידהו.
בדצמבר 1966 לקה קלארק בשבץ מוחי ובילה את שבועות חייו האחרונים בבית החולים סנט לוק בבויסי.
צ'ייס קלארק נפטר ב-30 בדצמבר 1966, בגיל 83. הוא נטמן בבית הקברות רוז היל שבאיידהו פולס.
צ'ייס סנטר היא זירה בסן פרנסיסקו, קליפורניה.
הבניין משמש כאולם הביתי של קבוצת הכדורסל גולדן סטייט ווריורס מה-NBA ומדי פעם גם של סן פרנסיסקו דונס, קבוצת הכדורסל של אוניברסיטת סן פרנסיסקו.
הווריורס, שנמצאים באזור מפרץ סן פרנסיסקו מאז 1962, שיחקו את משחקי הבית שלהם באוקלנד ארנה, שנקרא מאוחר יותר גם אורקל ארנה, שבאוקלנד מ-1971 עד 2019. הצ'ייס סנטר נפתח ב-6 בספטמבר 2019, ויכול להכיל עד 18,064 אוהדים במשחקי הווריורס.
הזירה כוללת גם את מתקן האימונים של הווריורס, Oracle Performance Center.
המיקום של הזירה, שהיא ביתם של הגולדן סטייט ווריורס, נמצא בסן פרנסיסקו.
הזירה מורכבת ממספר רב של שכבות וקומות, יש לה קיבולת ישיבה של 18,064 ומתחם רב-תכליתי הכולל תצורת תיאטרון עם כניסה המשקיפה על פארק חדש שנבנה.
המקום מכיל של שטח משרדים ו- של חלל מסחר.
הצ'ייס סנטר כולל גם רחבה ציבורית ואזור בילוי בשטח של שתוכננה על ידי חברת אדריכלות הנוף SWA Group.
הזירה כוללת מתקן חנייה של כ-950 מקומות ונגישה לתחבורה ציבורית ברחבי האזור.
הרכבת העירונית של סן פרנסיסקו בונה קו רכבת קלה חדש שיחבר את הזירה ואת אוניברסיטת קליפורניה בסן פרנסיסקו למלונות במרכז העיר, למרכזי כנסים וקווי רכבת תחתית ורכבת נוסעים המשרתים את כל אזור המפרץ.
בהשקעה של מיליארד דולר, בצ'ייס סנטר רובע של 11 דונם של מסעדות, בתי קפה, משרדים, כיכרות ציבוריות ופארק ציבורי חדש בשטח של חמישה וחצי דונם על קו המים.
התוכנית לבניית זירה חדשה הוכרזה ב-22 במאי 2012, במסיבת עיתונאים של גולדן סטייט ווריורס באתר, בהשתתפות ראש עיריית סן פרנסיסקו דאז אד לי, נציב ה-NBA דאז דייוויד סטרן, סגן מושל קליפורניה דאז גווין ניוסם, הבעלים ג'ו לאקוב ופיטר גובר, צוות הווריורס ופקידי העירייה.
זירה חדשה במימון פרטי של 500 מיליון דולר, הכוללת 17,000 עד 19,000 מושבים, תוכננה להיות ממוקמת לאורך חוף מפרץ סן פרנסיסקו, בין בניין המעבורת של סן פרנסיסקו ופארק אורקל.
חודש לאחר ההצעה, התאחדות שכונת סאות' ביץ'-רינקון-מיסיון ביי מתחה ביקורת על האתר ואמרה כי אולם ספורט גדול נוסף באזור יגרום לו לא להיות "ידידותי למשפחה".
ראש עיריית סן פרנסיסקו לשעבר, ארט אגנוס, החל לדבר בפני עשרות מפגשים קהילתיים בהתנגדות לזירה המוצעת, והצהיר כי הפרויקט נדחף על ידי שני מיליארדרים מחוץ לעיר וישפיע קשות על התנועה ועל נופי העיר.
ב-30 בדצמבר 2013, הוגשה לעיר הצעת הצבעה שכותרתה "חוק הגבלת זכות ההצבעה בגובה החוף".
היוזמה עלתה להצבעה ביוני 2014 כהצעה ב', והעברתה תשפיע על שלושה פיתוחים מרכזיים על קו המים, כולל זירת הווריורס המוצעת.
ב-19 באפריל 2014, הווריירס נטשו את התוכניות לאתר המזח ורכשו אתר בשטח של 12 דונם בבעלות Salesforce.com בשכונת מיסיון ביי תמורת סכום לא ידוע.
האדריכל של הפרויקט היה MANICA Architecture והתוכנית של צ'ייס סנטר הייתה לבנות אותו עד 2019 לפני תחילת עונת ה-NBA.
התוכנית שצ'ייס סנטר ייפתח מוקדם יותר נדחתה מספר פעמים בגלל תלונות רבות על המיקום.
בניית הזירה החלה בינואר 2017.
ב-28 בינואר 2016, הוכרז שג'יי פי מורגן צ'ייס רכש את זכויות השם של הזירה וכי היא תיקרא צ'ייס סנטר.
גולדן סטייט ווריורס ערכו את טקס החנוכה הרשמי של הצ'ייס סנטר ב-17 בינואר 2017.
צ'ייס אילי פוסטר ג'קסון היא אתלטית אמריקאית.
פעמיים ברציפות אלופת העולם (יוג'ין 2022 ובודפשט 2023), סגנית אלופת עולם (טוקיו 2025) וסגנית אלופת העולם באולם (בלגרד 2022) בהדיפת כדור ברזל.
אילי נולדה בספרינגפילד שבאילינוי, ארצות הברית.
באליפות העולם שנערכה בדוחה שבקטר בספטמבר 2019 סיימה במקום שביעי בהדיפת כדור ברזל בתוצאה של 18.82 מטר.
באליפות העולם באולם שנערכה בבלגרד שבסרביה במרץ 2022 היא זכתה במדליית כסף בהדיפת כדור ברזל בתוצאה של 20.21 מטר, אחרי אוריול דונגמו מפורטוגל (20.43 מטר) ולפני יסיקה סכילדר מהולנד (19.48 מטר).
באליפות העולם שנערכה ביוג'ין, אורגון, ארצות הברית ביולי אותה שנה היא זכתה במדליית זהב בהדיפת כדור ברזל בתוצאה של 20.49 מטר, לפני גונג ליג'יאו מהרפובליקה העממית של סין (20.39 מטר) ויסיקה סכילדר (19.77 מטר).
פעם שנייה ברציפות אלופת העולם
באליפות העולם שנערכה בבודפשט, הונגריה ב-26 באוגוסט אותה שנה היא זכתה בפעם השנייה ברציפות במדליית זהב בהדיפת כדור ברזל בתוצאה של 20.43 מטר, לפני שרה מיטון מקנדה (20.08 מטר) וגונג ליג'יאו (19.69 מטר).
בגמר ליגת היהלום שנערך ביוג'ין בספטמבר היא קבעה בהדיפת כדור ברזל שיא לאומי חדש של 20.76 מטר.
באליפות העולם באולם שנערכה בגלאזגו, הממלכה המאוחדת ב-1 במרץ 2024 היא זכתה במדליית ארד בהדיפת כדור ברזל בתוצאה של 19.67 מטר, אחרי שרה מיטון (20.22 מטר) וימיסי אוגונלייה מגרמניה (20.19 מטר).
צ'ייס קולמן הוא שחקן, במאי ומוזיקאי אמריקאי.
צ'ייס קולמן נולד בטסקלוסה אלבמה וגדל במונרו, לואיזיאנה.
הוא למד בבית ספר גרייס האפיסקופלי וסיים את בית הספר התיכון הקתולי סנט פרדריק.
במהלך שנתו השנייה בתיכון, הוא הפך לסולן של להקת "Crawl Space", להקת רוק מקומית של מונרו עד לסיום הלימודים.
לאחר התיכון, קולמן למד באוניברסיטת לואיזיאנה במונרו, והמשיך לתואר בשיווק עסקי.
בזמן שהיה שם, הוא ניגן בלהקת רוק כבד בשם, "Fallstaff".
עם זאת, זמן לא רב לאחר תחילת הקולג', קולמן החל להתעניין במשחק.
הוא החל להופיע בתיאטרון הקהילתי של שטראוס ובתיאטרון של אוניברסיטת לואיזיאנה במונרו.
במהלך שנתו הראשונה בקולג', הוא חתם בסוכנות הדוגמנים באטון רוז', "סטייג' 2000", לאחר שגויס על ידי סוכן הכישרונות רון רנדל.
קולמן זכה בתחרונות כישרונות בדאלאס.
לאחר מכן גילתה אותו מנהלת הכישרונות סוזן שכטר והוא הוזמן לנסוע לניו יורק.
בזמן שהותו בניו יורק, הוצע לקולמן את התפקיד של גארט באופרת הסבון הפופולרית לשעות היום, "לחיות את החיים".
זמן לא רב לאחר שקיבל את התפקיד הזה, הוא קיבל הצעות רבות להישאר בניו יורק לצורך עבודת משחק מקצועית, ועבר לקורסים מקוונים כדי לסיים את התואר שלו.
במהלך שהותו בניו יורק, הוא למד משחק בסטודיו HB ואצל ג'ניפר גלפר בכיתת המאסטר של היימרקט אנקס.
אחד התפקידים המוכרים ביותר של קולמן הוא גילומו של בילי ווינסלו בעונה הראשונה של סדרת הטלוויזיה אימפריית הפשע, כמו גם בתפקידי אורח בסדרות הטלוויזיה האישה הטובה, חוק וסדר: כוונה פלילית ואחת שיודעת.
היו לו הרבה תפקידי כוכבים ותפקידי משנה במספר סרטים עצמאיים בהם "גלימה ופגיון", "Pop Up" ו-"Love Hunter".
קולמן הופיע בתפקיד ראשי במחזה "החתונה האיטלקית הגאה שלי" שהוצג באוף ברודוויי.
בשנת 2010 זכה קולמן בפרס גילדת שחקני המסך על "ביצוע יוצא דופן של אנסמבל בסדרת דרמה", על תפקידו בסדרה אימפריית הפשע לאחר מכן לוהק לתפקיד ד"ר דיין סאליבן בסדרת האינטרנט, In Between Men.
התפקיד הזה הוא שהביא את קולמן למועמדות לפרס אופרת הסבון בקטגוריית "שחקן המשנה הטוב ביותר בדרמה", ב-2011.
קולמן הקים את חברת ההפקות Bloodstone Productions ויצר את הסרט הקצר Into the Rose Garden שכתב, ביים וכיכב בו.
לאחר מכן, בקיץ 2012, הוא כיכב בתור רוברט בפיילוט של סדרת הטלוויזיה האמריקאים, וכן עבד על צילומי עונה שנייה של הסדרה האינטרנטית In Between Men בסתיו אותה שנה.
בשנת 2014, קולמן לוהק לתפקיד איש הזאב, אוליבר, בסדרת הטלוויזיה המצליחה המקוריים, סדרת הספין-אוף הפופולרית של יומני הערפד.
הוא שיחק תפקידו בתור בשנים עשר פרקים בסך הכל בין עונה ראשונה לעונה שנייה של הסדרה.
לאחר מכן, קולמן המשיך לעבוד על סרטים עצמאיים נוספים.
מאוחר יותר ב-2016, קולמן קיבל תפקיד אורח בסדרת הטלוויזיה "אקווריוס".
בשנת 2020 שיחק בתפקיד חוזר ב-14 פרקים באופרת הסבון צעירים חסרי מנוח.
בשנת 2014 החל קולמן לנגן מוזיקה אקוסטית עבור הקהל; הוא סיקר מוזיקת מיינסטרים וכן שר שירים מקוריים שכתב.
בינואר 2017 הקים קולמן, יחד עם החברים כריס וויבר ומיקה פרקר, את הלהקה, מרסי מוד.
הסינגל הראשון שלהם, "Take It All", שוחרר ב-15 במרץ 2017 והוא זמין ב-iTunes, Spotify, אמזון ו-Google Play.
Ltd, ובקיצור China Siwei) היא חברה סינית בבעלות ממשלתית, חלק מתאגיד טכנולוגיית החלל של סין, המפעילה לוויינים לסקירה ומיפוי.
החברה מתמחה בהפעלת לוויינים לייצור תמונות בתחום האופטי ובתחום תת-אדום לצרכים שונים.
היא יכולה לספק מוצרים ברגישות עד 0.2 מ' בהתאם להזמנה.
צי לווייני החברה החל מסדרה SuperView-1. השיגור המוצלח הראשון בוצע בשנת 2018. לוויינים היו במשקל 500 ק"ג.
הם יכלו לספק תמונות ברגישות של 0.5 מ' בשחור-לבן ו-2 מ' בצבע.
בשנת 2022 החל שיגור לווייני מסדרה SuperView Neo-1. לוויינים היו במשקל 540 ק"ג ובעלי רגישות משופרת לעומת הדור הקודם.
מתוכנן להגיע לצי של 16 לוויינים בגובה של כ-500 ק"מ.
באותה שנה החל שיגור של לווייני SuperView Neo-2. על לוויינים אלו הותקן מכ"ם מפתח סינתטי עם רגישות של 0.5 מ'.
בשנת 2024 החלו שיגורי לוויינים מסדרה SuperView Neo-3.
צ'ייס אינפיניטי פיין , היא שחקנית אמריקאית, הידועה בכינויה המקצועי צ'ייס אינפיניטי.
היא מוכרת מתפקידיה במיני-סדרה של Apple TV+ "בחזקת חף מפשע" (2024) ובסרט "קרב רודף קרב" (2025) של פול תומאס אנדרסון.
[1] היא נקראה על שם דמותו של צ'ייס מרידיאן מהסרט באטמן לנצח, בגילומה של ניקול קידמן, ועל שם המשפט Infinity and Beyond של באז שנות-אור מהסרט צעצוע של סיפור.
היא משתמשת בשמה האמצעי ככינויה המקצועי.
הוריה הם קית' אירווין פיין, בעלים של חברת בנייה, ולאמה קימברלי דון אייבל.
אינפיניטי נבחנה לראשונה בגיל 10 למחזמר בבית הספר.
בשנת 2018 היא סיימה את לימודיה בבית הספר התיכון נורת' סנטרל, שם השתתפה בתוכניות מוזיקה ותיאטרון.
בשנת 2022 סיימה לימודיה בקולומביה שיקגו קולג'.
בפברואר 2023, אינפיניטי לוהקה למיני-סדרה של Apple TV+ בחזקת חף מפשע.
בפברואר 2024, היא הצטרפה לצוות השחקנים של הסרט קרב רודף קרב של פול תומאס אנדרסון.
פרסשנהקטגוריהעבורתוצאהמקורפרס גות'הם2025שחקן פורץ דרךקרב רודף קרבפרס איגוד מבקרי הקולנוע האמריקאי2026השחקנית הטובה ביותרקרב רודף קרב
הרפובליקה של צ'ילה (בספרדית צ'יליאנית: República de Chile, , רֶפּוּבְּלִיקָה דֶה צִ'ילֶה) ובקיצור צ'ילה (בספרדית צ'יליאנית: Chile) היא מדינה בקצה הדרום מערבי של אמריקה הדרומית, בשטח האדמה שבין הרי האנדים והאוקיינוס השקט.
צ'ילה גובלת במדינות ארגנטינה במזרח, בוליביה בצפון מזרח ופרו בצפון.
חבל הארץ שעליו משתרעת הרפובליקה של צ'ילה, בקצה הדרום-מערבי של אמריקה הדרומית, תחום בין הרי האנדים במזרח, האוקיינוס השקט במערב ומדבר אטקמה בצפון.
צ'ילה ממוקמת באזור פורה ועשיר במשאבים, הנמצא בבידוד יחסי משאר חלקי אמריקה הדרומית.
בתנאים אלו שגשגו במקום חברות עצמאיות.
לאחר מספר שנים של שלטון סמכותני של או'היגינס, סבלה צ'ילה מחוסר יציבות פוליטי, שהביא בשנת 1830 לעלייתו של שלטון שמרני.
במהלך השליש האחרון של המאה התפשטה צ'ילה לצפון – בעקבות מלחמת האוקיינוס השקט ולדרום – בעקבות תהליך הרגעת אראוקניה.
משברים פוליטיים חריפים ששיאם בהפיכה צבאית, הביאו למעבר לשיטה פוליטית של דמוקרטיה נשיאותית בשנת 1925. במחצית הראשונה של המאה ה-20 עברו בצ'ילה רפורמות רבות בתחומי הכלכלה, הבעלות על הקרקע ויחסי העבודה והמערכת הפוליטית השתכללה עם היווסדן של מפלגות חדשות ואיגודים מקצועיים.
המשברים הפוליטיים הגיעו לשיאם במהלך המשבר הכלכלי העולמי של 1929 והרפובליקה הסוציאליסטית של צ'ילה.
אכזבה מהפופוליזם והתחזקות המלחמה הקרה הביאו למצב שבו שלושת הגושים העיקריים בפוליטיקה: הימין, השמאל ומפלגת הדמוקרטים הנוצרים זכו כל אחד כבשליש מציבור הבוחרים ופתחו את תקופת "שלושת השלישים" בפוליטיקה הצ'יליאנית.
אחרי למעלה מעשור שבו שלטו הנוצרים הדמוקרטיים עלה בידם של הסוציאליסטים ובני בריתם המאוחדים באיחוד העממי להביא לבחירתו של הנשיא הסוציאליסטי סלבדור איינדה ב-1970.
דבקותו של איינדה בהליך הדמוקרטי הביאה לדחייתו את קריאות השמאל להתחמש לקראת המאבק הממשמש ובא, וכאשר התקומם הצבא, בתמיכת הימין ובסיוע ארצות הברית ב-11 בספטמבר 1973, נפלה ממשלתו של איינדה, והוא עצמו נפל חלל לדיקטטורה הצבאית.
שנות הדיקטטורה התאפיינו בדיכוי ובאלימות פוליטית במסגרתה נחטפו, עונו ונרצחו עשרות אלפי צ'יליאנים, ומאות אלפים נעצרו.
מבחינה כלכלית, אימצה החונטה מודל כלכלי ליברלי שהביא, בשנים הראשונות, לצמיחה מרשימה שזכתה לכינוי הנס של צ'ילה.
לאחר הצלחת השנים הראשונות נקלעה צ'ילה למספר סכסוכי גבול עם שכנותיה, ההצלחה הכלכלית נעצרה בעקבות שינויים עולמיים, והמשטר עמד תחת התקפות מתמידות על הפרת זכויות האדם מבית ומחוץ.
בשנת 1983 בעקבות משבר כלכלי שהוביל ל-30% אבטלה, החלו ניסיונות התנגדות למשטר.
על אף האימה ששררה בקרב הציבור נקבע אחת לחודש יום מחאה בלתי אלימה.
יום המחאה הרביעי הופסק באלימות על ידי הצבא ועשרות מוחים נרצחו בו.
בנובמבר 1985 התקיימה צעדת פוליטית בה השתתפו חצי מיליון אנשים.
11 מפלגות אופוזיציה והכנסייה הקתולית התארגנו במשותף על מנת להוביל מאבק בלתי אלים לדמוקרטיה.
הכנסייה מחתה נגד ההרג העינויים וההעלמויות בהן משתמש משטר פינושה.
בציבור בצ'ילה הייתה בתקופה זו חילוקי דעות בנוגע לאופי המאבק.
בשנת 1986 היה ניסיון התנקשות בפינושה ממנו הוא יצא ללא פגע והדבר חיזק את תדמיתו כבלתי מנוצח.
בשנת 1988 נערך משאל עם להארכת שלטונם של פינושה והצבא.
אלפי מתנדבים עברו מדלת לדלת ברחבי המדינה כדי לשכנע את האזרחים להצביע ללא חשש מנקמה.
מרבית הצ'יליאנים בחרו בפטריסיו איילווין ובחזרה לדמוקרטיה, ובמרץ 1990 החזיר הצבא את מוסדות השלטון לאזרחים.
פחות מחודש לאחר מכן לקה בלבו, אושפז ומת.
משברים שונים, החל ממתיחות ביחסי החוץ, עבור במחאות סטודנטים ובפרשיות שחיתות פוליטית, וכלה באסונות טבע פקדו את הממשלים השונים, שיכלו להם.
בעקבות המחאות, הוחלט לנסח חוקה חדשה למדינה שתחליף את הישנה, שנוצרה בימי פינושה.
ביטול החוקה הישנה אושר במשאל עם באוקטובר 2020. מונה צוות לצורך ניסוחה.
משאל עם לאישור החוקה החדשה שקודם על ידי גבריאל בוריץ' הסתיים ברוב שהתנגד לאישורה.
לאחר דחיית הצעת החוקה הראשונה ב-2022, המשיכה המערכת הפוליטית בצ'ילה בניסיונות לגבש אמנה חברתית חדשה, אך גם הצעה שנייה, שנוסחה על ידי מועצה בעלת דומיננטיות שמרנית, נדחתה במשאל עם שנערך בדצמבר 2023. כישלונות אלו הותירו את החוקה מתקופת פינושה על כנה והגבירו את הקיטוב הפוליטי במדינה.
ממשלו של גבריאל בוריץ' התמודד במקביל עם משבר הגירה בצפון המדינה, התגברות האלימות בקרב קהילות המפוצ'ה בדרום ועלייה בשיעורי הפשיעה המאורגנת, נושאים שהפכו למרכזיים בשיח הציבורי.
בנובמבר 2025 נערכו בחירות כלליות לנשיאות ולקונגרס.
בסיבוב הראשון לא הושגה הכרעה, כאשר ז'אנט חארה (Jeannette Jara), מועמדת השמאל ושרת העבודה לשעבר, ומועמד הימין השמרני מהמפלגה הרפובליקנית, חוסה אנטוניו קאסט (José Antonio Kast), העפילו לסיבוב השני.
ב-14 בדצמבר 2025 נערך הסיבוב המכריע, בו ניצח קאסט ברוב של כ-58.1% מהקולות.
ניצחונו נחשב לתפנית חדה ימינה לאחר שנות שלטון השמאל, והוא התבסס על הבטחות להחזרת הסדר הציבורי, בלימת ההגירה הבלתי חוקית ואימוץ מדיניות כלכלית שמרנית.
קאסט צפוי להיכנס לתפקידו ב-11 במרץ 2026, כשהוא נהנה מתמיכה רחבה גם בקונגרס הלאומי, בו רשמו מפלגות הימין הישגים משמעותיים.
החוקה הנוכחית התקבלה ב-1980 בזמן הממשל הצבאי בהנהגת אוגוסטו פינושה.
לאחר תבוסת פינושה במשאל העם של 1988 בוצעו שינויים בחוקה שהקטינו את כוחו של הנשיא ואת ההשפעה של הצבא.
הרשות המבצעת – בראשה עומד נשיא הרפובליקה, והוא גם ממנה את השרים.
הנשיא נבחר לתקופה של 4 שנים ואינו יכול להיבחר מיד לאחר סיום תקופת כהונה.
ב-11 במרץ 2018 נבחר לתפקיד סבסטיאן פיניירה, ממפלגת התחייה הלאומית.
הוא החליף בתפקיד את מיצ'ל בצ'לט הסוציאליסטית.
הרשות השופטת – בית המשפט העליון הוא המוסד הראשי.
לנושאים הקשורים בחוקה קיים בית דין חוקתי, שלו שמורה הזכות לווטו על חוקים שבית הדין רואה כמנוגדים לחוקה.
הרשות המחוקקת – כוללת שני בתים.
בסנאט 38 חברים הנבחרים בבחירות כלליות ותשעה הנבחרים על ידי מוסדות שונים כגון מועצת הביטחון הלאומי, המערכת המשפטית, נשיא הרפובליקה והנשיאים לשעבר של הרפובליקה.
הסנאטורים נבחרים לתקופה של שמונה שנים בשיטה שנותנת העדפה לשתי המפלגות הגדולות.
בבית הנבחרים משרתים 120 חברים, כולם נבחרים בבחירות כלליות אחת לארבע שנים.
חוקים חדשים חייבים לעבור אישור של שני הבתים של הרשות המחוקקת ולקבל אישור סופי על ידי נשיא הרפובליקה (שלו זכות ווטו מוגבלת).
הן הבתים והן הנשיא יכולים להציע חוקים חדשים, אך קיימים נושאים שרק הנשיא יכול להתחיל חקיקה בהם.
למרות כמה מקרים ידועים של שחיתות בצ'ילה, פקידי הממשל בדרך כלל אינם עושים שימוש לרעה בסמכויותיהם.
השחיתות במדינה היא יחסית נמוכה.
על פי מדד תפיסת השחיתות צ'ילה זכתה בציון 67 כאשר 0 מציין מדינה מושחתת ביותר ו-100 מציינת מדינה נקייה משחיתות.